Lánidos

Os picanzos son aves paseriformes que conforman a familia dos Laniidae (lánidos, ou respectando o étimo latino, laníidos). Son coñecidos polos seus hábitos de cazar insectos, pequenas aves ou mamíferos e penduralos seus corpos en talos espiñentos. Isto axúdaos a esnaquizar a carne en anacos máis convenientes e sérvelles para amorear a comida para logo volver e servirse de novo. O peteiro do picanzo típico é ganchudo como o dunha ave de presa, reflectindo a súa natureza depredadora.

A maioría das especies viven en Eurasia e África, habendo dúas especies que se reproducen en América do Norte. Os membros desta familia non existen en Suramérica nin en Australia.

Algúns picanzos son coñecidos como "paxaros carniceiros" polo seu costume de pendurar corpos de insectos ou de pequenos vertebrados.

 Taxonomía 
miniatura|240px|Lagarta pendurada nun espiño por un picanzo na illa de Lanzarote.
 Descrición 
A familia foi descrita en 1815 polo naturalista estadounidense de orixe franco-xermana-italiana Constantine Samuel Rafinesque,Laniidae Rafinesque, 1815 no ITIS. na páxina 67 da súa obra, publicada en Palermo, Analyse de la nature, ou tableau de l’univers et des corps organisés, na cal intentou elaborar un novo sistema de clasificación biolóxica.

 Etimoloxía
Para darlle nome á familia, Laniidae, Rafinesque escolleu nome do xénero tipo, Lanius, engadíndole o sufixo do latín científico -ĭdae, co que se forman as nomes das familias de animais, que Linneo tomara do substantivo do latín clásico lanius, -ii, que significa 'carniceiro', tomando, quizais, como modelo a expresión pendere ad lanium, 'estar pendurada (a carne) na carnizaría'. 

 Xéneros 
Na familia recoñécense os catro xéneros seguintes:Laniidae na EOL.Laniidae no GBIF.
 Laniidae Rafinesque, 1815
 Corvinella Lesson, 1831
 Eurocephalus A. Smith, 1836
 Lanius Linnaeus, 1758
 Urolestes Cabanis, 1850

 Especies 

 Lanius bucephalus
 Lanius cabanisi
 Lanius collaris
 Lanius collurio
 Lanius cristatus
 Lanius dorsalis
 Lanius excubitor
 Lanius excubitoroides
 Lanius gubernator
 Lanius isabellinus
 Lanius ludovicianus
 Lanius mackinnoni
 Lanius marwitzi
 Lanius meridionalis
 Lanius minor
 Lanius newtoni
 Lanius nubicus
 Lanius schach
 Lanius senator
 Lanius somalicus
 Lanius souzae
 Lanius sphenocercus
 Lanius tephronotus
 Lanius tigrinus
 Lanius validirostris
 Lanius vittatus
 Corvinella corvina
 Eurocephalus anguitimens
 Eurocephalus rueppelli
 Urolestes melanoleucus

 Nota taxonómica 
As familias dos Prionopidae e dos Malaconotidae teñen unha relación bastante próxima cos Laniidae, e no pasado os seus membros incluíanse nesta familia.

 Galería 

 En Galicia 
En Galicia atópanse as seguintes especies pertencentes á familia dos Laniidae:
 Nome científicoPenas Patiño, Xosé M., Carlos Pedreira López e Calros Silvar (2005): Guía das aves de Galicia. A Coruña: Baía Edicións. ISBN 84-8767-406-2. Nome común  Imaxe  Presenza Status en Galicia  FamiliaLanius collurio Picanzo vermellocentro|200x200px  Estival pouco comúncentro|200px Lánidos Lanius excubitorPicanzo do nortecentro|200x200pxRaro - Lánidos Lanius isabellinusPicanzo isabelinocentro|200x200px Accidental, rareza -  LánidosLanius meridionalisPicanzo realcentro|200x200px Sedentario escaso con invernantes  centro|200pxLánidos Lanius minorPicanzo pequenoConde Teira, M. A. (1999): "Lista de nomes galegos para as aves ibéricas" Chioglossa 1: 121-138.centro|200x200px Accidental - Lánidos Lanius senator Picanzo de cabeza rubiacentro|200x200px Estival escaso centro|200px Lánidos 

 Notas 

 Véxase tamén 

 Bibliografía 
 Núñez Xestoso, Manuel (1985): As familias da avifauna galega. Tui: Gráficas Lomba. ISBN 84-3984-717-3.
 Conde Teira, M. A. (1999): "Lista de nomes galegos para as aves ibéricas" Chioglossa 1: 121-138.
 Penas Patiño, Xosé M., Carlos Pedreira López e Calros Silvar (2005): Guía das aves de Galicia. A Coruña: Baía Edicións. ISBN 84-8767-406-2.
 Harris, Tony (2000): Shrikes and Bush-Shrikes. Princeton, Nova Jersey, USA: Princeton University Press. ISBN 0-6910-7036-9.
 Lefranc, Norbert (1997): Shrikes: A Guide to the Shrikes of the World. New Haven, Connecticut, USA: Yale University Press. ISBN 0-3000-7336-4.

 Outros artigos 
 Paseriformes
 Corvida
 Corvoideos

 Ligazóns externas 
 Laniidae na EOL.
 Vídeos de laníidos na Internet Bird Collection